Fysioterapeuter rykker ind i Brabrands tidligere biograf - Vores Brabrand
Skip to primary navigation
Skip to content
Skip to primary sidebar
Skip to footer
Om Vores Brabrand
Kontakt
Vores Brabrand
- dit lokalsamfund
Brabrand
Byudvikling
børneliv
Hverdagsliv
integration
Job
Kultur
Politik
Sport
Trafik
Uddannelse
Ungdomsliv
Mennesker
Fællesskaber
Vores historie
Debat
Tæt på
Kommunalvalget
Brabrand på skinner
Kalender
Blogs
Naturoplevelser i Brabrand
Vores Bøger
Lokale Fortællinger
Elsebeth fra Gellerup
Chrestens Valg
Brincks Blog
Ny Journalistik
Her er du: Forside / Brabrand / Fysioterapeuter rykker ind i Brabrands tidligere biograf
Fysioterapeuter rykker ind i Brabrands tidligere biograf
24. november 2021 by Peter From Jacobsen
Mette Møller-Jensen, Kasper Anneberg Mikkelsen og Trine Godiksen Dahl har overtaget det tidligere Gellerup Fysioterapi og har først ændret navnet – og nu skifter de også adresse.
Den tidligere biograf i Brabrand, Vest Teatret, åbner om kort tid som nyt moderne sundhedshus. Aarhus Fysioterapi flytter ud af City Vest og rykker nogle få hundrede meter mod vest og åbner mandag d. 6. december på Silkeborgvej.
I moderne fysioterapi spiller træning og behandling tæt sammen. Og netop det samspil bliver en central del af Aarhus Fysioterapis nye hus på Silkeborgvej 620.
I den ene ende af bygningen ligger en række helt nyetablerede lokaler til fysioterapi-behandling. Og i den anden ende af huset – hvor der tilbage i tiden var plads til knap 400 biografgængere i Vest Teatret – indrettes to store træningssale.
"Al forskning viser, at hvis man kombinerer aktiv træning med behandling på briksen, får man samlet set det bedste resultat," siger 28-årige Kasper Anneberg Mikkelsen.
Sammen med sine to jævnaldrende kolleger Mette Møller-Jensen og Trine Godiksen Dahl overtog han 1. juli Gellerup Fysioterapi fra Charlotte Hyldahl, der har haft klinikken i en lang årrække. Samtidig skiftede den navn til Aarhus Fysioterapi.
Næste skridt var at finde lokaler, der gav dem mulighed for at indrette en moderne fysioterapi-klinik, som de ønskede, at den skulle se ud. Og dem fandt de i de 843 kvadratmeter på Silkeborgvej 620, hvor GASA Frugt & Grønt senest har haft kontorer.
Mange nye muligheder
Olav de Linde er i fuld gang med at renovere bygningen og er klar til at udlevere nøglerne næste fredag. Mandag d. 6. december er første åbningsdag i den nye klinik, der i øjeblikket beskæftiger syv fysioterapeuter, en sekretær og desuden har fire studerende tilknyttet.
"Det her sted giver os helt nye muligheder. Det har en perfekt beliggenhed, er let at komme til, der er gratis parkering, og vi får perfekte nyrenoverede lokaler, lige som vi ønsker os det," siger Kasper Anneberg Mikkelsen.
Da Vest Teatret blev bygget i 1957, kunne salen her huse lidt over 350 biografgæster. Nu skal her være træningssal, fortæller Kasper Anneberg Mikkelsen, Aarhus Fysioterapi.
Bygningen er renoveret efter de tre indehaveres ønsker, og det resulterer blandt andet i de to holdtræningssale, hvoraf den ene bliver med moderne træningsudstyr, både til raske og til folk som har brug for genoptræning.
Det betyder, at Aarhus Fysioterapi også vil kunne tilbyde fitness-træning på abonnement, hvor man frit kan komme og træne i åbningstiden, når det passer bedst.
"Vi har ikke tidligere haft så meget plads, så derfor måtte vi ofte give folk et træningsprogram med hjem. Her får vi mulighed for at fokusere mere på træning, men der vil naturligvis stadig være plads til nærvær og social kontakt med sin fysioterapeut," understreger han.
Aarhus Fysioterapi har i forvejen en lang række træningshold, blandt andet for folk med Parkinson, sklerose og slidgigt samt pilates og før-og-efter-fødselshold.
"De fine rammer giver også mulighed for, at vi kan starte en masse nye ting op. Vi har rigtig mange ideer," lover Kasper Anneberg Mikkelsen.
Filed Under: Brabrand, Hverdagsliv, Job Tagged With: Aarhus Fysioterapi, erhverv, fpb, fysioterapi, Kasper Anneberg Mikkelsen, Silkeborgvej, sundhed
Primary Sidebar
E45: Ingen planer om mere støjdæmpning ud for Årslev
Tidligere tankstation til salg igen på Hovedgaden i Brabrand
Kulørt fejring af de mange frivillige i Folkehuset Brabrand
Brabrand
Nye tal: City Vest hårdt ramt af fald i antallet af kunder
Hvor er de bevaringsværdige bygninger i Brabrand?
To forfærdelige minutter ødelagde alt for Brabrand
Lørdag d. 24. september
24. september 2022 By Peter From Jacobsen
I dag kl. 10-13 finder Natursamarbejdet på Louisevej støbejerns-panderne frem og bager sprøde æbleskiver over bål på … Læs mere about Lørdag d. 24. september
Topholdene venter: Nu skal Brabrand score nogle flere mål!
23. september 2022 By Peter From Jacobsen
Der venter Brabrand IF nogle svære kampe de næste to uger. Lørdag kommer Kolding på besøg på Engdalsvej, og derefter venter … Læs mere about Topholdene venter: Nu skal Brabrand score nogle flere mål!
Søg på Vores Brabrand
Search this website
Footer
Vores Brabrand
Engdalsvej 96
8220 Brabrand
voresbrabrand@gmail.com
CVR nr. 38776169
Min Konto
Vælg blogVores BrabrandBirgitte DejgaardBrincks Blog: Turen går til FærøerneChrestens ValgElsebeth fra GellerupFagfolk i BrabrandLokale FortællingerNaturoplevelser i BrabrandNyJournalistik.dkVores Bøger
Copyright © 2017 Vores Brabrand - all rights reserved
Lokale nyheder
Gå ikke glip af nogen lokale nyheder, men få nyhedsbrevet fra Vores Brabrand direkte i din egen indbakke..
Email
Tilmeld nyhedsbrev